b'\n_START_ARTICLE_\nLeopoldas Kumpikas\n_START_PARAGRAPH_\nLeopoldas Kumpikas (1906 m. lapkri\xc4\x8dio 15 d. \xc4\x8cepi\xc5\xa1k\xc4\x97, \xc5\xbdidik\xc5\xb3 vals\xc4\x8dius \xe2\x80\x93 1993 m. liepos 30 d. Kaunas) \xe2\x80\x93 Lietuvos in\xc5\xbeinierius mechanikas, technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1938 baig\xc4\x97 Vytauto Did\xc5\xbeiojo universitet\xc4\x85. 1949 m. technikos moksl\xc5\xb3 kandidatas._NEWLINE_1944\xe2\x80\x931993 m. Vytauto Did\xc5\xbeiojo universiteto (1946\xe2\x80\x931950 m. Kauno universitetas, 1951\xe2\x80\x931990 m. Kauno politechnikos institutas, nuo 1990 m. Kauno technologijos universitetas) d\xc4\x97stytojas, 1951\xe2\x80\x931986 m. Ma\xc5\xa1in\xc5\xb3 gamybos technologijos katedros ved\xc4\x97jas, 1953\xe2\x80\x931962 m. dar ir Mechanikos fakulteto prodekanas, 1962\xe2\x80\x931972 m. Ma\xc5\xa1in\xc5\xb3 gamybos fakulteto dekanas, nuo 1965 m. profesorius. Daug prisid\xc4\x97jo prie ma\xc5\xa1in\xc5\xb3 gamybos terminijos tobulinimo, rinko ir paskelb\xc4\x97 kra\xc5\xa1totyrin\xc4\x97s med\xc5\xbeiagos apie Kauno pramon\xc4\x97s istorij\xc4\x85.'